Szekszárd

Szekszárd je mesto so župným právom v Maďarsku a hlavné mesto Tolnianskej župy. Má rozlohu  a 34 000 obyvateľov (2008), čo je počtom obyvateľov najmenšie sídlo župy a rozlohou druhé najmenšie, po meste Tatabánya.

Dejiny 

Szekszárd sa prvý raz spomína už v roku 1015. V roku 1061 tu uhorský kráľ Belo I. založil benediktínsky kláštor V roku 1485 bol už veľmi významným a veľkým mestom s trhmi, jeho ďalší rozvoj však prerušila turecká okupácia. Po nej bol opustený a kláštor zbúraný. Obroda nastala až v 18. storočí, Szekszárd sa stal centrom stolice a mal aj svoj znak. V roku 1794 mesto poškodil veľký požiar, ale prudký rozvoj mesta nezastavil. Vznikla dnešná radnica, kostoly a budova na správu župy. Vtedy tu žilo 14 000 obyvateľov.

Charakter mesta 
Oddávna celému mestu dominovalo vinohradníctvo. Sú tu tiež továrne na výrobu chemikálií, nábytku a strojov.

Partnerské mestá 
  Becse, Srbsko
  Bezons, Francúzsko
  Bietigheim-Bissingen, Bádensko-Württembersko, Nemecko
  Făget, Rumunsko
  Lugoj, Rumunsko
  Ravenna, Taliansko
  Tornio, Fínsko
  Waregem, Belgicko

Iné projekty

Externé odkazy 
 Oficiálna stránka

Mestá v Maďarsku